তাজুমাল
তাজুমাল (স্পেনীয়: Tazumal; /täsuːˈm äl/) এল সালভাদোরের চালচুয়াপা এলাকায় অবস্থিত প্রাক-কলম্বীয় যুগের মায়া সভ্যতার প্রত্নতাত্ত্বিক এলাকাবিশেষ। চালচুয়াপার প্রাচীন মেসোআমেরিকান শহরে তাজুমাল বিরাট এলাকা নিয়ে প্রত্নতাত্ত্বিক স্থাপত্য কমপ্লেক্স গড়ে উঠেছিল। চালচুয়াপা প্রত্নতাত্ত্বিক অঞ্চলের দক্ষিণ দিকে তাজুমাল গ্রুপ রয়েছে। ১৯৪০-এর দশক থেকে ১৯৫০-এর দশকে প্রত্নতত্ত্ববিশারদ স্ট্যানলি বগস খনন কার্য পরিচালনা করে তাজুমাল কমপ্লেক্সের অস্তিত্বের কথা ঘোষণা করেন। প্রত্নতাত্ত্বিক অনুসন্ধানে তাজুমালের অস্তিত্বের বিষয়ে উল্লেখ করা হয় যে, ধ্রুপদী সময় থেকে শুরু করে ধ্রুপদী-উত্তর সময়কাল পর্যন্ত এখানে লোকবসতি গড়ে উঠে। এ স্থানের সাথে মেক্সিকোর মধ্যাঞ্চল, ইউকাতান উপত্যকার উত্তরাঞ্চল ও কেন্দ্রীয় আমেরিকার নিম্নভূমির সাথে সংযোগ ব্যবস্থা বিরাজমান ছিল। মনুষ্য নির্মিত ধাতব যন্ত্রে এ কমপ্লেক্সের সময়কাল অষ্টম খ্রিষ্টাব্দরূপে জানানো হয় ও মেসোআমেরিকা সম্পর্কে এ যন্ত্রের প্রথমদিককার অস্তিত্ব প্রতিবেদন আকারে তুলে ধরা হয়।